ชื่อไทย: ปลาปักเป้าหนามทุเรียน
ชื่อสามัญ: Blackblotched porcupinefish
ชื่อวิทยาศาสตร์: Diodon liturosus (Shaw, 1804)
วงศ์ (Family): Diodontidae
ถิ่นกำเนิด: พบอาศัยอยู่ตามพื้นทะเลในชายฝั่งทั่วไปในอ่าวไทย
รายละเอียด: ปลาปักเป้าหนามทุเรียนมีลำตัวค่อนข้างกลม และแบนทางด้านบนเล็กน้อย หัวขนาดใหญ่เรียวเล็กลงไปทางหาง ตากลมโต กลอกไปมาได้และมีหนังตายื่นลงมาเป็นติ่ง ปากหนามีฟันเชื่อมต่อกัน ครีบหูขนาดใหญ่คลี่ออกคล้ายพัด ครีบหลังมีอันเดียวอยู่เยื้องไปทางหาง ครีบท้องไม่ปรากฎ ครีบทวารอยู่ตรงกับครีบหลัง ครีบหางโค้งกลม ขนาดความยาวประมาณ 30 เซนติเมตร ผิวลำตัวเป็นหนังย่นและมีหนามแข็งพับลู่ไปทางหาง แต่จะตั้งขึ้นเมื่อตกใจหรือถูกรบกวนและพองตัวได้ พื้นลำตัวมีสีเทา มีลายด่างสีดำเป็นปื้นใต้ตา ใต้คาง บนหัว ข้างแก้มและบนหลัง ปลาปักเป้าชนิดนี้ เนื้อของปลาชนิดนี้รับประทานไม่ได้
ประเภท (Catalogy): ปลาทะเล